《登无诸城南楼》
明代·郑善夫

越王城东江欲涛，越王城上乌山高。亢龙愁雨久在野，病鹘怜风空解绦。

西望佳人息环佩，南来乐土避弓刀。园葵一饱那可得，今日登楼心独劳。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。